Δήμητρα Λιάνη - Βικιπαίδεια

# Δήμητρα Λιάνη

### Από τη Βικιπαίδεια, την ελεύθερη εγκυκλοπαίδεια

Η Δήμητρα Λιάνη είναι η τρίτη κατά σειρά σύζυγος του Ανδρέα Παπανδρέου (1989). Ο βουλευτής του ΠΑΣΟΚ και δημοσιογράφος Γιώργος Λιάνης είναι εξάδερφος της.

Γεννήθηκε στην Ελευσίνα στις 30 Απριλίου του 1955. Ο πατέρας της ήταν συνταγματάρχης εν αποστρατεία Κωνσταντίνος Λιάνης ο οποίος καταγόταν από το Αμύνταιο της Φλώρινας. Εργάστηκε ως αεροσυνοδός στην Ολυμπιακή αεροπορία από το 1978 μέχρι του 1988. Από το 1981 μέχρι το 1982 παρακολούθησε στο Παρίσι σειρά σεμιναρίων υποκριτικής, κινηματογράφου, εθνολιγικό ντοκιμαντέρ, ιστορία της τέχνηςτης Κεντρικής Ευρώπης και ανάλυση και τυπολογία φιλμ. Αφού επέστρεψε από το Παρίσι ανήκε στο πρωθυπουγικό πλήρωμα της Ολυμπιακής. Με τον πρώην σύζυγο της, τον αρχιτέκτονα Αλέξη Καπόπουλο (είχαν παντρευτεί με πολιτικό γάμο το 1983 - πήραν διαζύγιο το 1987), έκαναν για την ΕΡΤ μια σειρά δεκατριών εκπομπών με θέμα την ισότητα των δύο φίλων, με τίτλο «Μισό - μισό», με την αρωγή της Μαργαρίτας Παπανδρέου, η οποία ήταν πρόεδρος της Ένωσης Γυναικών Ελλάδος[εκκρεμεί παραπομπή]. Το 1986 παρακολούθησε σεμινάρία δημοσίων σχέσεων στο Ελληνικό Κέντρο Παραγωγικότητας. Ο πρώτος της γάμος ήταν με τον Αλέξανδρο Τσακιράκη και κράτησε πολύ λίγο.

Η σχέση της με τον Ανδρέα Παπανδρέου ξεκίνησε τον Απρίλιο του 1986. Αποκαλύφθηκε όταν ο Ανδρέας Παπανδρέου δεν παρέστει στην επίσημη Επέτειο του σεισμού της Καλαμάτας - λόγω φόρτω εργασίας ήταν η επίσημη εκδοχή - αλλά ανακαλύφθηκε από τους δημοσιογράφους σε κρουαζιέρα στο Αιγαίο με τη Δήμητρα Λιάνη. Έγινε επισίμως γνωστή κατά την κρίσιμη περίοδο, όπου ο Ανδρέας Παπανδρέου νοσηλευόταν στο νοσοκομείο του Λονδίνου Χέρφιλντ για εγχείρηση καρδιάς (1988) και επισημοποιήθηκε τον Ιούλιο του 1989. Ταυτόχρονα οι γυμνές της φωτογραφίες από το παρελθόν δημοσιεύονται στον ελληνικό και ξένο τύπο.

Επέτειος της Αποκατάστασης της Δημοκρατίας στην Ελλάδα (1994)

Με την επάνοδο του ΠΑΣΟΚ στην εξουσία και του Ανδρέα Παπανδρέου στην πρωθυπουργία τον Οκτώβριο του 1993, ανέλαβε τη διεύθυνση του γραφείου του πρωθυπουργού, γεγονός που «αναζωπύρωσε» ένα νέο κύκλο αντιδράσεων - μετά την αποκάλυψη της παράνομης σχέσης και τη δημοσίευση παλιών γυμνών φωτογραφιών της στις εφημερίδες της εποχής - κυρίως πολιτικών.

Μετά το θάνατο του Ανδρέα Παπανδρέου (23 Ιουνίου 1996) η Δήμητρα Λιάνη απασχόλησε τον τύπο με δημοσιεύματα τόσο γύρω από την τύχη της βίλας της οδού Αγράμπελης στην Εκάλη, την οποία είχε χτίσει ο Ανδρέας Παπανδρέου μετά τον γάμο τους, όσο και για την προσωπική της ζωή. Για καιρό η σχέση της με τον ηθοποιό Κώστα Σπυρόπουλο αιωρούνταν ως φήμη. Την παραδέχθηκε η ίδια το 2005 (εφτά χρόνια μετά) όταν είχαν πια χωρίσει.

Τον Ιανουάριο του 2007 η Δήμητρα Λιάνη αποφάσισε να γκρεμίσει τη βίλα της Αγράμπελης, να δημοσιοποιήσει τη σχέση της με το δημοσιογράφο Νίκο Κεραμίδα και να παραδώσει μέρος του αρχείου του Ανδρέα Παπανδρέου στην Βουλή των Ελλήνων. Το αρχείο του το διεκδικούσε και το ΠΑΣΟΚ. Οι σχέσεις της με το Κόμμα που ίδρυσε ο Ανδρέας Παπανδρέου περνούν άλλη μια φορά κρίση. Φέρεται να ζήτησε ως αντάλλαγμα την υποψηφιότητά της στις επόμενες βουλευτικές εκλογές και όταν της το αρνήθηκε το κόμμα, να παρέδωσε το αρχείο στη Βουλή. Η ίδια διέψευσε αυτή την εκδοχή τονίζοντας ότι δέκα χρόνια - άπό το θάνατο του προέδρου - προσπαθούσε να έρθει σε επικοινωνία με το ΠΑΣΟΚ για το ζήτημα του αρχείου, αλλά ουδέποτε κανείς ενδιαφέρθηκε από το κόμμα.

Ανακτήθηκε από "http://el.wikipedia.org../../../%CE%B4/%CE%AE/%CE%BC/%CE%94%CE%AE%CE%BC%CE%B7%CF%84%CF%81%CE%B1_%CE%9B%CE%B9%CE%AC%CE%BD%CE%B7_1343.html"

Κατηγορίες: Άρθρα που χρειάζονται παραπομπές | Σύζυγοι Ελλήνων Πρωθυπουργών

##### Views

- Άρθρο
- Συζήτηση
- Τελευταία έκδοση

##### Αναζήτηση